592 



latiiiarum doctrinatn, timi fere romanae humanitatis disciplinam 

 nostris temporibus magnopere explanatam provectamque esse 

 constat. 



Itaque, Pauli Monceaux et Martini Schanz operibus diligenter 

 examinatis, reliquum erat ut alios libros, qui quidem superiore 

 quadriennio typis vulgati essent, consideraremus, si quem forte 

 digniorem inveniremus qui praemio decoraretur. Quo in genere 

 illud nobis prò certo affirmare licet, nos nullum librum neque 

 in Italia neque in exterarum gentium regionibus animadver- 

 tisse, qui omni ex parte cum iis operibus conferri posset quae 

 nuper laudavimus. Equidem multum tribuimus operi a Friderico 

 Marx in duo volumina distributo, cuius inscriptio est C. Lucilii 

 carminum reliquiae, latino sermone satis emendate scripto : sed 

 hoc, quantum iudicamus, ab ea absolutione perfectioneque aliquan- 

 tulum distat, ad quam, ut nostra fert opinio, proxime accedunt 

 Monceaux et Schanz: in Marxiano enim opere sunt quaestiones 

 quae ad exitum nondum adductae sint; sunt quae speciosiora 

 sint quam veriora; ut non dicamus scriptorem in re versatum 

 esse angustioribus finibus circumscripta, quam quos Paulus Mon- 

 ceaux tertiae operis sui parti constituisset. Omnium quoque 

 laudem undique collegit Hermannus Peter doctissimo ilio opere 

 in duas partes diviso, quod inscribitur Historicorum romanorum 

 reliquiae; sed prior nimio spatio a nostris temporibus distat, 

 utpote quae anno 1870 typis mandata sit ; altera autem steri- 

 litate rei, ut ipsius scriptoris verbis utamur, non ea est quam 

 aliis doctorum libris anteferre audeamus, 



Fuerunt etiam nobis in manibus libri quos composuerunt 

 Franciscus Skutsch, cuius est Gallus und Vergil. Aus Vergils 

 Friihzeit. Zweiter Teil ; Carolus Lécrivain, cuius operi index est 

 Études sur l'histoire Auguste; I. Vessereau, qui librum scripsit 

 de CI. Rutilio Namatiano; A. Cartault, qui anno 1906 magnum vo- 

 lumen emisit A propos du Corpus TihuUianum; Georgius Lafaye, 

 a quo Ovidii Metamorphoses illustratae sunt ea commentatione 

 quam inscripsit Les Metamorphoses d'Ovide et leurs modèles grecs; 

 alia denique opera, quae memorare longum est. Italos non no- 

 minamus. Multi quidem sunt apud nos qui ingenio, doctrina, 

 scriptis, patriae sint ornamento ; sunt qui haec studia ita colant, 

 ut cum eruditissimo quoque exterarum gentium certent — nos 

 enim nostra non spernimus — ; sed tamen dolendum est nullum 



